
M.  Corneli  Frontonis  epistulae  ab  Angelo  Maio 
post  tot  saeculorum  oblivionem  ex  tenebris  erutae  vix 
dici  potest  quantam  hominum  doctorum  primum  curiosi- 
tatem  tum  fastidium  moverint.  Quem  enim  suae  aetatis 
hominum  plausum  et  admirationem  habuisse  et  vel  plus 
centum  annis  post  Romanae  eloquentiae  non  secundum, 
sed  alterum  decus  *)  visum  esse  noverant,  ad  eius  libros 
iam  aditum  patere  ut  cupidi  sane  et  attenti  audiverant, 
ita  perlectis  eisdem  libris  mirum  quantum  spe  decepti 
sunt.  Inde,  puto,  factum  est,  ut  non  eadem,  qua  fere 
solet  fieri,  alacritate  docti  homines  in  hoc  quidem  corpore 
quamvis  aegerrimo  opisque  medicae  indigentissimo  cu- 
rando  sanando  ingenia  exercuerint.  Postquam  enim  anno 
1815  quidquid  reliquiarum  Frontonianarum  in  palim- 
psestis  Ambrosianis,  olim  Bobiensibus  latuerat,  publici 
iuris  ab  Angelo  Maio  factum  est,  primum  quidem  Eich- 
stadius  Ienensis 2)  novum  inventum  aequalibus  magis  com- 


*)  Verba  sunt  Eumeni  in  Panegyrico  Constantio  Caesari  recepta 
Britannia  dicto  cap.  XIV.  Quamquam ,  qua  sunt  illi  rhetores  in 
dicendo  et  laudando  incontinentia,  Aureli  Caesaris  verba  (Frout. 
epist.  II.  3  pag.  28  versu  ultimo  ed.  Nab.),  quibus  Frontoni  magistro 
valedicit:  vale,  decus  eloquentiae  Romanae  exaggerasse  videtur.  Cui 
epistulae  cur  Frontonem  ea,  quae  est  II.  7  pag.  32  respondisse 
putem,  caussa  in  extremis  eius  epistulae  verbis  est:  vale,  Caesar, 
decus  patriae  et  Romani  nominis.  Solet  enim  alter  alterius  laudes 
quamvis  nimias  reddere  et  reddendo  superare. 

2)  Cornelii  Frontonis  operum  nuper  in  lucem  protractorum  notitia 
et  specimen.     Ienae  1816. 

mendavit  quam  ipse  emendavit.  Secuti  sunt  triumviri  Bero- 
linenses,  Niebuhrius,  Buttmannus,  Heindorfius,1)  qui  com- 
muni  studiorum  societate  iuncti  eodem  anno  Frontonis 
reliquias  tum  quidem  in  lucem  protractas  ita  percensue- 
runt,  ut  turbatum  foliorum  codicis  ordinem  mira  sane 
sagacitate  restituerent,  multa  egregie  emendarent,  rern, 
quantum  quidem  tum  pro  incredibili  qua  Angelus  Maius 
rem  instituerat  socordia  et  levitate  fieri  poterat,  insigni 
studio  et  diligentia  agerent.  Car.  Frider.  Heinrichio2) 
quantum  laudis  debeatur  nescio.  Fr.  autem  Rothius3) 
ut  de  epistulis  Frontonianis  optime  existimavisse  dicendus 
est;  ita  in  emendandis  reliquiis  noluit  operam  consumere. 
Certissimum  autem  de  Frontonis  studiis  et  ingenio  iudi- 
cium  fecit  summus  ille  Niebuhrius. 4)  Paulo  post,  i.  e. 
anno  huius  saeculi  vicesimo  tertio,  felici  quodam  casu 
factum  est,  ut  idem  ille  Angelus  Maius,  cum  Mediolano 
Romam  migrasset  et  bibiiothecae  Vaticanae  praeesse 
coepisset,  alia  Frontonis  fragmenta  in  codice  inveniret, 
qui  olim  integri  Mediolanensis  libri  pars  fuerat,  ut  iam 
anno  vicesimo  tertio  Frontonem  uberrimis  supplementis 
auctum  edere  liceret.  Cuius  editionis  altera  pars  ab  altera 
non  parum  differt.    Eae  enim;   quae  ex  priore  editione 


*)  M.  Cornelii  Frontonis  Reliquiae  ab  Angelo  Maio  primum 
editae  cett.  Berolini  1816.  Nihil  moror  editiones  Francofurtanam 
anno  1816  aut  Cellensem  1832  emissas,  quae  ad  verbum  Maianas 
editiones  reddant. 

2)  Auctarium  emendationum  in  Frontonis  reliquias.  Kiliae  1817. 
Libellum  frustra  vel  in  bibliotbeca  Gottingensi  quaesivi. 

3)  Bemerkungen  iiber  die  Schriften  des  M.  Cornelius  Fronto  und 
tiber  das  Zeitalter  der  Antonine.  Nurnberg  1817  =  Sammlung 
etlicher  Vortraege.     Miinchen  1851,  pag.  52 —  76. 

4)  in  commentatione  quae  est  in  script.  min.  2,  52  —  72. 

De  M.  Aureli  epistulis  ad  Frontonem  scriptis  exposuit  Ernestus 
Miiller:  Marc  Aurel  in  seinen  Briefen  an  Fronto  (Festschriften  zur 
hundertjahrigen  Stiftungsfeier  des  kon.  evang.  Gymnasiums  zu  Katibor 
1869.     pag.  12^. 


repetitae  sunt,  reliquiae  Mediolanenses  neque  ullam 
habent  iterum  conlati  codicis  commendationem,  quamvis 
videantur,  et  quae  ex  schedis  Vaticanis  accesserunt  multo 
maiore  accuratione  et  diligentia  ex  codice  descripta  sunt 
quam  quae  vir  clarissimus  in  hac  editione  ex  priore 
repetiit.  Atque  utinam  repetiisset!  Nunc  vero  ne  monito 
quidem  lectore  complures,  quasi  in  codice  Ambrosiano 
legantur,  coniecturas  et  emendationes  triumvirorum  Be- 
rolinensium  in  ordinem  recepit.  Atque  cum  librum 
Mediolanensem  non  ea,  qua  par  fuerat,  diligentia  in- 
spexisset  cumque  multis  locis  aut  falsa  descripsisset  aut 
de  lacunis  non  recte  rettulisset,  fieri  non  potuerat  quin 
homines  Berolinenses ;  qui  fidem  Maio  haberent,  cum 
ipsi  via  et  ratione  incederent,  haud  raro  in  devia  omnia 
seducerentur.  Iam  vero  Maius  inventa  Berolinensia  pro- 
bavit  atque  pro  vere  Frontonianis  venditavit;  ut  scriptoris 
verba  non  semel,  sua  neglegentia  ad  aliorum  hominum 
doctorum  ingenia  exercenda  et  frustra  exercenda  abusus, 
sed  eisdem,  quos  illi  per  ipsius  securitatem  fecerant, 
erroribus  patrocinatus  bis  corrupisse  dicendus  sit.  *) 
Atque  primus  deinde  hoc  rerum  statu  deceptns  Kess- 
lerus 2)  infelici  nisu  lacunas  in  ipsa  illa  Mediolanensium 
membranarum  parte  explere  conatus  est.  Secutus  est 
Ludovicus  Schopenus3)  qui  duobus  libellis  perquam  doctis 
alteram  i.  e.  Vaticani  codicis  partem  emendavit  felicissimo 
plerumque  successu:   quippe  cum  ab  Ambrosianis  illis 


')  Eandem  editionem  A.  Maius  anno  1846  ita  repetendam  curavit, 
ut,  cum  in  adnotationibus  pauca  quaedam  corrigeret,  eodices  ipsos 
retractavisse  non  videatur. 

2)  De  locis,  qui  in  M.  Frontonis  epistolis  ad  Antoninum  Pium, 
ad  Marcum  Caesarem  et  ad  Verum  Imperatorem  Aurelium  Caesarem 
ab  Angelo  Maio  inscriptis  litura  corrupti  deprehenduntur,  probabili 
coniectura  sarciendis.     Programma  gymn.  Rosslebiensis  1828. 

3)  Emendationtim  Frontonianarum  Partes  I  et  II.  Programmata 
scholae  Bonnensis  1830.  1841. 

abstiueret  et  certiore  quodam  fundamento  in  Vaticano 
uteretur,  qua  erat  mentis  acumine  sermonisque  latini 
familiaritate,  raro  a  vero  aberravit,  plurima  aut  optime 
emendavit  aut  emendandi  viam  demonstravit.  Neque 
laude  sua  caret  Io.  Casp.  Orellius,  qui  cum  Chresto- 
mathiam  Frontonianam  Corneli  Taciti  dialogo  de  Ora- 
toribus  a  se  edito1)  addidisset,  in  emendandis  reliquiis 
Frontonianis  operam  conlocavit  haud  sane  contemnendam. 
Fridericus  autem  Iacobsius  ut  prioris  editionis  Maianae 
locos  nonnullos  corruptos  felici  ingenio  temptaverat, 2)  ita 
alteram  compluribus  animadversionibus  bonae  frugis 
plenissimis  prosecutus  est. 3)  Post  hunc  G.  F.  Hilde- 
brandus  in  editis  libris  Apuleianis 4)  complures  locos 
Frontonianos  emendavisse  sibi  visus  est,  nonnullos  feli- 
citer  emendavit;  quamquam  doctissimi  hominis  studia 
eorum,  qui  post  illum  emendando  Frontoni  operam  de- 
derunt,  diligentiam  plane  fugerunt.  Pauca  quaedam  sed 
ea  maximam  partem  egregia  in  communem  rem  contulit 
Arn.  Schaeferus, 5)  quae  cum  homo  doctissimus  vel  a 
nuperrimo  reliquiarum  Frontonianarum  editore  Batavo 
praetermissa  vidisset,  ea  quae  ipsi  etiam  tum  probabantur, 
alio  loco 6)  repetiit.  Tribus  autem  libellis  Henricus 
Alanus 7)   Anglus   quid    in   emendando  Frontone  posset 


*)  Prodiit  liber  Turici  anno  1830;  chrestomathia  illa  pagg.  115 — 
173  complectitur. 

2)  in  Fr.  Aug.  Wolfi  Analectis  I.  108. 

3)  in  Zimmermanni  Diariis  antiq.  1838,  p.  1019. 

4)  Lipsiae  1842. 

5)  de  locis  nonnullis  Ciceronis  Plinii  Frontonis  (in  progr.  gymn. 
Vitzthumiani  Dresdensis  1844,  pag.  12—16). 

6)  in  Philologo  XXVI.  575. 

7)  Henrici  Alani  coniecturae  et  animadversiones.  Dublini  1841.  — 
Observationes  in  loca  aliquot  Ciceronis;  accedunt  in  Caesarem  Fron- 
tonem  Gellium  Plinium  nonnulla.  Dublini  1863.  —  Observationes  in 
Frontonem  Dublini  1867.  Horum  librorum  quem  ultimo  loco  scripsi 
non  usurpavi. 


expertus  est;  atque  sunt  sane,  quae  probes,  quamquam 
non  ita  multa.  Philiberti  Soup6  commentatio ')  magnam 
habet  industriae,  nullam  ingenii  laudem.  Nonnullos  ex 
eis  locis  Frontonianis,  qui  ad  ius  pertinent,  tractave- 
runt  E.  Schraderlb)  et  Henr.  Ed.  Dirksenus.2)  Pauca 
de  uno  loco  Frontoniano  disseruerunt  Schneidewinus 3) 
et  Cobetus. 4)  Praetermisit  autem  nuperus  editor 
Batavus  etiam  Miitzelliana  nonnulla  eaque  minime 
spernenda5)  et  Maehliana  plus  dimidia  parte  immo- 
destiora.6)  Egregia  sunt  quae  C.  F.  V.  Miillerus  passim 
de  Frontone  disputavit. 7)  De  singulis  locis  sententiam 
tulerunt  Chr.  A.  Lobeckius,8)  0.  Iahnius,9)  Alexander 
Kiesius,10)  Herm.  Usenerus,11)  Mart.  Hertzius,12)  Ioh.Vah- 
lenus,13)  Lud.  Friedlaenderus.14)  Arionem  Frontonianum 
cum  Gelliano  contulit  Iul.  Kretschmer.15)  Palmam  autem 


*)  de  Frontonianis  reliquiis.     Ambiani  1853. 
1  b)  Neuentdeckte  Quellen  romischer  Rechtskunde  in  Krit.  Zeitschr. 
f.  Rechtswissenschaft  vol.  I  fasc.  2,  pag.  140  sqq.    Tubing.  1826. 

2)  Zur  Auslegung  einiger  Stellen  in  des  Cornelius  Pronto  Reden 
und  Briefen  recitavit  homo  doctissimus  in  academia  litteraria  Bero- 
linensi  a.  d.  XVI  Kal.  Ianuar.  MDCCCLV,  quae  commentatio  in 
opusculorum  Dirkseni  volumine  I  pag.  243  sqq.  legitur,  quod  his 
ipsis  diebus  Lipsiae  prodiit  (edente  F.  D.  Sanio). 

3)  in  Philologo  X.  321. 

4)  in  Mnemosyna  V.  232. 

5)  Zu  Fronto  (in  Diariis  gymn.  Berolinensibus  XIII.  640). 

6)  in  Philologo  XVII.   176  sqq.  XIX.  159  sqq. 

7)  in  programmate  Landsbergiano  1865,  cuius  nullaNabero  notitia, 
et  in  Annal.  philol.  nov.  93,  p.  487  sqq. 

8)  in  Aglaophamo  p.  707. 

9)  in  Mus.  rhen.  III.  156  et  post  Naberum  in  Philologo  XXVIII.  7. 

10)  in  Annal.  phil.  nov.  91,  p.  146. 

11)  eod.  1.91,  p.  268. 

12)  eod.  1.  93,  p.  579. 

13)  in  Cn.  Naevi  de  bell.  Pun.  reliquiis  p.  6,  7,  et  in  Actis 
gymn.  Austr.  XIX.  10. 

14)  in  Enarratione  morum  roman.  2,  127. 

IB)  in  libro  de  Gellii  fontibus  pag.  103.    Posnaniae  1860. 


fert  M.  Hauptius,  qui  plurimos  locos  Frontonianos  feli- 
cissimo  ingenio  restituit.1) 

Atque  hi  quidem  homines  doctissimi  omnes  de 
emendando  Frontone  meruerunt  nullius  nisi  Maianis 
editionibus  adiuti.  Primus,  quod  sciam,  post  Maium 
codices  ipsos  iterum  inspexit  homo  Batavus  G.  N.  du  Rieu. 
Qui  cum  in  itinere  Italico  cum  alios  codices  rescriptos 
tum  hos  Frontonianos  iterum  contulisset,  domum  autem 
redux  factus  negotiis  publicis  distineretur,  quominus  ipse 
novam  romani  rhetoris  editionem  adornaret  opesque  suas 
cum  hominibus  doctis  communicaret,  varias,  quas  ex 
Italia  rettulerat,  lectiones  Samueli  Adriano  Nabero  tra- 
didit,  qui  libros  Frontonianos  denuo  edendos  curavit. 2) 
Qui  quamvis  rem  diligenter  sane  et  strenue  egerit,  ut 
tandem  aliquando  melius  certiusque,  quam  post  editiones 
Maianas  licuerat,  adpareat,  quae  sit  membranarum 
illarum  condicio  quidque  in  codicibus  revera  scriptum 
sit,  quid  non,  relicta  tamen  sunt  haud  pauca,  quae  post 
ipsas  duumvirorum  curas  offendant  lectoremque  non  raro 
morentur  et  male  habeant.  Atque  primum  quidem  ut 
omnium  codicum  rescriptorum  lectio  perdifficilis  est 
neque  quae  in  eis  latent  nisi  repetita  perscrutatione 
eruuntur,  id  quod  vel  post  religiosissimas  Ritschelianas 
in  Plauto  Ambrosiano  curas  nova  Studemundi  studia 
docuerunt  et  post  Batavi  G.  N.  du  Rieu  illud  undeviginti 
e  libris  de  republica  Ciceronianis  capitum  apographum 
Detlefseni  opera  confectum  comprobavit,  ita  in  codice  Am- 
brosiano  Angeli  Mai  quae  tum  erat  curandorum  librorum 
rescriptorum  incuria  adeo  grassata  est,  ut  iam  plurima 
venenis  deleta  legi  non  possint.  Nihilominus  in  his  ipsis 
schedis  Ambrosianis  iterum  conferendis  fere  acquievit 
docti  hominis  Batavi  diligentia,  ita  ut  multa  certius  con- 


*)  in  indice  lectionum  Berolinensium  anni  1867. 
2)  Lipsiae  MDCCCLXVH. 


stituerit  et,  id  quod  Angelus  Maius  fere  praetermiserat, 
marginales  notas  ab  altero  librario,  qui  hunc  codicem 
emendavit,  adscriptas  diligenter  exscripserit ;  librum 
Vaticanum,  quem  quidem  a  Maio  religiosius  inspectum 
et  descriptum  esse  Naberus  adfirmat,  non  totum  contulit, 
ut  iam  non  raro  ad  fidem  Angeli  Mai  eamque  post 
codicem  iterum  conlatum  satis  dubiam  et  suspectam  in- 
dignabundus  sane  reiciaris.  Praeterea  ea  eius  saepe  est 
in  lacunis  indicandis  levitas,  ut  quo  te  vertas  ignores. 
Velut,  ut  uno  exemplo  defungar,  quid  id  est,  quod  pag.  44 
not.  4  adnotatur:  »supple  unum  verbum«?  At  quantum? 
Duarum  litterarum  an  duodecim?  Sed  haec  quidem  alteri 
editori  debentur.  Naberus  autem,  praeterquam  quod 
compluria  quae  post  Maium  virorum  doctorum  studia 
ad  Frontonem  emendandum  contulerant  aut  praetermisit 
aut  non  ea  qua  par  erat  diligentia  rettulit,  est  ubi  secum 
ipse  pugnet.  Velut  cum  pag.  11  not.  14  in  codice  per- 
petuo  prosus  legi  adnotasset,  recte  quidem  eadem  vo- 
cabuli  forma  legitur  pag.  38,  9,  ubi  nescio  quomodo  sui 
oblitus  sic  in  codice  exaratum  esse  iterum  adnotavit, 
65,7;  73,19;  7.6,10;  115,  1;  178,  4;  219,  3,  altera 
tamen  i.  e.  prorsus  relicta  est  pag.  7,  10;  101,  4;  106, 
22;  178,  19.  Atque  ea  ipsa  caussa  est,  cur  Naberum 
ne  pag.  49,  15  quidem,  ubi  prorsum  et  pag.  68,  22,  ubi 
prosum  invenitur,  sibi  constitisse  putaverim.  Accedunt 
aliae  quaedam  neque  leviores  res,  quibus  male  constat 
qua  Naberus  utitur  ratio.  Sed  de  his  quidem  infra 
agetur.  Sed,  utut  res  est,  multum  profecto  Fronto  doctis 
hominibus  Batavis  debet,  tamen,  ut  fieri  solet,  ita  multum, 
ut  utrumque  codicem  rescriptum  iteratis  curis  excutien- 
dum  esse  satis  superque  inde  adparuerit.  At  adsit,  qui, 
si  quis,  huic  desiderio  satisfacere  possit;  contulit  enim 
codicis  Ambrosiani  partem  non  sine  fructu  Guil.  Stude- 
mund,  homo  in  hoc  litterarum  genere  acerrimo  cuique 
existimatori  probatissimus ,  expetendus  ille,  ut  omnibus 

membranis  denuo  descriptis  operam   suam  in  Frontone 

restituendo  conlocet.   Sed  Nabero  ut  non  multum  debeat 

Frontonis  emendatio,  duae  tamen  res  debentur,  primum 

quod   singulas    libri   palimpsesti    schedas    melius    dis- 

posuit,  tum  quod  abstinuit  ab  infructuosa  illa  popularium 

suorum   omnia  novandi  studio;    nec   desunt  quae  bene 

emendavisse  dicendus  sit.   In  cuius  laudis  partem  veniunt 

et  G.  N.  du  Eieu  et  Frid.  Aug.  Eckstein ,  qui  cum  pri- 

morum  typothetarum  speciminum  emendandorum  laborem 

ultro  suscepisset,  non  solum  librariorum  Lipsiensium  sed 

hic  illic  etiam  antiqui  librarii  menda  correxit.     Pauca 

etiam  post  Frontonem  a  Nabero  editum  Ernestus  pater 

meus  aut  emendavit  aut  restituit,1)  plura  censor  quidam 

anonymus,2)  plurima,  modo  ingenio  parcere   voluisset, 

R.Ellisius  Anglus.3)  Graecarum  epistularum  extremaverba 

restituisse  sibi  visus  est  alter  homo  Anglus.4)  Accesserunt 

nuper  E.  de  Leutschius 5)  et  Ad.  Eussnerus.6) 

Post  tot  hominum  doctorum  studia  cur  ego  quo- 
que  quid  in  emendando  Frontone  praestare  possim  ex- 
periri  sustinuerim,  caussa  non  magis  in  me  ipso  quam 
in  Frontone  eiusque  amicis  sita  est.  Epistulae  enim  ex 
codicibus  rescriptis  erutae  nullam  habent  neque  ab  erudi- 
tione  neque  ab  elegantia  commendationem ;  scriptae  autem 
sunt  maximam  partem  aut  a  magistro  ad  discipulos 
adulescentulos  aut  a  discipulis  ad  magistrum,  neque  con- 
spicuae  eae  aut  magna  rerum  varietate  aut  egregii  in- 
genii  sublimitate,  ut  satis  aptae  satisque  dignae  visae 
mihi  fuerint,  in  quibus  emendandis  prima  stipendia  fa- 


*)  in  Philol.  XXVH.  240. 

2)  in  indice  philol.  Leutschiano  I.  60. 


3)  in  Diario  Anglico:  Iournal  of  Philology  I.  15 — 20. 

4)  Wordsworth  in  eodem  Diario  I.  160. 
*j  in  Philol.  XXX.  176. 

6)   in  mus.  rhen.  nov.  XXV.  141—147:  Frontonis  et  M.  Caesaris 
epigtularum  emendationes. 


eerem.  Atquc  prb  viribus  meis  abstinendum  mihi  quidem 
putavi  et  a  lacunis  explendis  et  ab  eis  locis,  ad  quos 
sanandos  aut  reconditiore  doctrina  aut  magno  artis  cri- 
ticae  usu  sive  opus  est  sive  opus  esse  mihi  quidem 
visum  est.  Cum  enim  in  his  scriptoribus,  qui  quid  et 
quomodo  ipsi  scripserint  ex  codicum  miserrima  condi- 
cione  multo  minus  quam  in  reliquis  constitui  licet,  latis- 
simus  pateat  arti  divinatoriae  campus,  diffidendum  esse 
existimavi  ingeniolo  meo  in  eisque  acquiescendum,  quae 
multae  et  diligenti  lectioni  adulescentulorum  non  essent 
impenetrabilia.  Quodsi  in  his  artissimis  finibus  me  non 
continuisse  viris  doctis  visus  fuero,  at  volui  saltem. 
Reliquum  est,  ut  hasce  studiorum  meorum  primitias 
simplicissimas  et  modestissimas  ei,  quorum  summum  de 
his  rebus  iudicium  est,  aequi  bonique  consulant,  et  ut 
ipse  gratias  agam  quam  possum  maximas  viro  de  hoc 
libello  meritissimo  Guil.  Studemundo,  Professori  anti- 
quarum  litterarum  Gryphiswaldensi,  qui  dum  hae  paginae 
a  prelo  madent,  potiora  ex  eis  mecum  communicavit, 
quae  ipse  in  schedis  suis  de  discrepantia  scripturae 
Ambrosianae  adnotaverat;  ea  omnia  in  notis  com- 
memorabo. 


Conqueritur  ad  Marcum  Caesarem  I.  pag.  4  Naber 
M.  Caesar,  quod  sibi  multis  rebus  praepedito  non  liceat 
ad  Frontonem  magistrum  pede  laborantem  continuo  per- 
currere  hominemque  aegerrimum  solatio  et  auxilio  sub- 
levare.    Et  tu,  pergit,  me  amicum  vocas,  qui  non  abru- 

ptis cursu  con(cito) pervolo?  Non  constat  de  vocula 

omissa.  Cum  enim  Maius  se  domibus  in  codice  legisse  dicat, 
du  Rieu  re  vera  OEMIB.,  ut  tamen  duae  primae  litterae 
incertae  sint,  in  palimpsesto  esse  adfirmat. a)    Iacobsius 


NI 
a)  [Immo  cum  in  codice  re  vera  scriptum  sit  DOMIB*  et  omnes 

litterae  certae  sint  praeter  primam  D,  pro  qua  etiam  de  H  cogitare 

et  Maehlius  omnibus,  recte  et  ingeniosissime  Niebuhrius 
compedibus  coniecerunt.  Simillimus  locus  est  in  epistula 
Frontonis  II.  7  pag.  32:  ego  Romae  liaereo  compedibus 
aureis  vinctus,  quem  locum  a  Iacobsio  occupatum  video. 
Illae  quidem  compedes  quae  fuerint,  ex  subsequentibus 
satis  adparet:  ego  vero,  pergit,  magis  sum  claudus  quom1) 
istah)  mea  verecundia,  immo  pigritia.  Vides  Marcum  se 
magis  impeditum  dicere  quam  Frontonem  podagra  labo- 
rantem  cum  verecundia  illa,  qua  sese  legibus  et  disciplinae 
aulicae  subtrahere  vereatur.  Eadem  est  Veri  Imperatoris 
sententia  ad  Ver.  Imp.  I.  3,  pag.  116,  15:  quid,  si  me 
hodie  domum  arcessas,  nonne  omnibus  omissis  lubens 
curram  ?  qui  quidem  aegerrime  tulerim,  quod  non  cotidie 
ad  te  commeem:  quin  gravissimum  stationis  nostrae  id 
esse  arbitrer,  quod  veniendi  ad  te  adeo  .  .  Mox,  ne 
Frontonem,  qui  talia  audire  nolit,  laedat  Marcus,  sibi 
ipsi  omnem  culpam  imputans  addit  immo  pigritia.  Quod 
concito  scripsi,  cum  Nabero  feci,2)  confisus  eis,  quae  du 
Rieu  in  codice  se  dispexisse  fatetur. 

Quae  subinde  secuntur  haud  scio  an  aliter  atque 
adhuc  factum  est  dispungenda  sint:  o  me  —  quid  dicamf 
metuo   quicquam   dicere,   quod   tu   audire  nolis.     Stilum 


possis ,  apparet  DOMIBUS  lectionem  primae  manui  deberi;  ex  qua 
correctorem  superscriptis  NI  litteris  OMNIBUS  lectionem  effecisse 
(conf.  omnibus  omissis  116,  16),  quam  et  ipsam  coniectura  adsecutus 
est  Iacobsius.  Ceterum  CUESUCO(NCITO),  quod  Naber  voluit,  in  cod. 
non  extitisse  spatium  docet,  quod  ad  explendum  e.  g.  CONCITATO 
(vel  adeo,  etsi  minus  bene,  CONTINUO )  lectio  sufficiat,  quamvis 
concito  cursu  156,  4  legatur;  nec  tamen  intellego  quid  corrector 
superscripta  M  littera  voluerit,  quam  AGNO  litteris  exceptam  non 
fuisse  moneo  propter  ea,  quae  Naberus  coniecit.  STUDEMUND]. 

*)  ita  etiam  pagg.  58,  23;  122,  3;  136,  10;  180,  9  in  codice 
exaratur  pro  cum. 

b)  [Cod.  ISITA  mero  lapsu  calami,  ut  videtur,  neque  igitur  de 
wuita  (conf.  103,  13;   58,  24)  cogitandum  erit.     STUD.] 

2)  cfr.  pag.  156,  4;  58,  23. 

enim  continet  Marcus;  dicturus  erat:  o  me  miserum  vel 
tale  quid,  ut  aposiopesis  statuenda  sit.  Simillimus  locus 
est  ad  M.  Caesarem  IV.  7,  vale  meum  —  quid  dicam, 
quidquid  dieere  satis  non  estf  —  vale  meum  desiderium, 
qui  locus  et  ipse  male  a  Nabero  babitus  est.  Atque 
primum  quidem  inconstanter  fecit,  sicut  persaepe  in 
dispungendis  sententiis  intermediis  (parentheses  dico) 
fecit,  alios  locos  aliter  dispungendo.  Tum  autem  ne 
intellego  quidem  parenthesin  illam,  quamvis  Naberus 
pag.  294  se  locum  aliter  atque  a  Maio  factum  erat 
dispunctum  integrum  praestitisse  arbitretur.  Debebat 
saltem  quid  dicam?  quidquid  dicere  satis  non  est.  At 
ne  sic  quidem  salva  res  est.  Absurdum  enim  et  ineptum 
esset,  si  Marcus  quidquid  in  buccam  venisset  non  suf- 
ficere  adfirmaret  ad  amorem  suum  erga  magistrum  apte 
exprimendum.  Hoc  potius  dicit,  vocabulum  ad  id  satis 
idoneum  inveniri  non  posse.  Quae  cum  ita  sint,  levissima 
mutatione  locum  ita  emendo:  vale  meum  —  quid  dicam? 
quidquid  dicerem,  satis  non  est  ■ —  vale.  In  paucis  autem, 
quibus  librarius  codicis  rescripti  utitur  notis  ea  est,  ut 
m  litteram  lineola  vocali  litterae  superscripta  in  fine 
versus  significet. 

Paulo  post:  Cura,  miserere,  omni  temperantia,  ap- 
stinentia  omnem  istam  tibi  pro  tua  virtute  tolerandam, 
mihi  vero  asperrimam  nequissimamque  valetudinem  de- 
pellere  et  ad  aquas  projicisceris c)  et  quando  et  nunc  ut 
commode  agas,  cito,  oro,  perscribe  miki  et  mentem  meam 
in  pectus  meum  repone.  Sic  codex  sine  ulla  lacuna.  Ut  verba 
constare  possent,  Maius  et  si  ad  aquas  supplevit,  Naberus 
et  ad  quas  aquas  proficiscaris.  Utrumque  perverse,  nam 
interposita  illa  et  nunc   huius    modi   quidquam  novari 


c)  [PEOFICISCENS  magis  quam  PEOFICISCEEIS  in  cod. 
extare  videtur;  sed  tres  ultimae  litterae  admodum  incertae  suut. 
STUD.] 

vetant.  Praeterea  male  me  habent  vocabula  omni  tem- 
perantia  apstinentia.  Nunquam  enim  nec  Marcus  nec 
Fronto  duo  synonyma  cum  communi  aliquo  adiectivo 
sine  copula  iungere  solent;  ita  potius  debebat:  omni 
temperantia  et  abstinentia  aut  omni  temperantia,  omni 
apstinentia.  Sed  ne  sic  quidem  licet  locum  emendare. 
Quid  enim  est  illud  omni  temperantia?  Nihil  potest 
aliud  nisi  omni  temperantiae  genere.  Atqui  poterat  sane 
magistrum  admonere,  ne  quod  temperantiae  genus  negle- 
geret;  non  poterat  admonere,  ne  quid  abstinentiae  con- 
temneret:  valetudini  enim  parcendi  genera  in  eiusmodi 
morbis  compluria  sunt,  abstinentiae  unum,  ciborum  noxi- 
orum.  Quae  cum  ita  sint,  locum  alia  atque  adhuc  factum 
est  ratione  dispunctum  sic  censeo  emendandum:  Cura, 
miserere,  omnia  (i.  e.  noli  quidquam  in  curando  corpore 
omittere).  Temperantia,  apstinentia  omnem  istam  tibi 
pro  tua  virtute  tolerandam,  mihi  vero  asperrimam  ne- 
quissimamque  valetudinem  depellere  est.1)  Ad  aquas  pro- 
ficisceris  et  quando?  et  nunc,  ut  commode  agas,  cito, 
oro,  perscribe  mihi  cett.  Ad  aquasne  profecturus  esset 
necne,  non  statim  scribere  Fronto  poterat ;  itaque  obiter 
de  hac  re  Marcus  interrogat,  ut  in  tempore  certior  fieret; 
nunc  autem,  ut  Fronto  valeat,  sibi  ut  rescribatur  preca- 
tur.  Atque  re  vera  in  sequenti  epistula,  qua  ad  hanc 
Fronto  rescripsit,  pag.  8,  25  haec  respondentur:  valeo 
egod)  multo  quam  opinabar  commodius.  De  aquis  nihil 
dum  cogito. 


.  j)  Nullum  quidem  apud  Froutonem  iuvenitur  huius  dictionis 
exemplum,  de  qua  vide  cum  Interprett.  ad  Sall.  Iug.  110,  3,  tum 
Lachmann.  ad  Lucret.  V.  533. 

d)  [Immo  EGO  omnino  in  cod.  non  extat,  sed  post  Finis  igitur 

UALEO 
sit  epistulae  haec  extare  visa  sunt  in  fine  versus :  AREUERA,  quarum 
litterarum  prima  invito  calamo  excidisse  videtur,  UALEO  supra  versum 
addidit  corrector.    Corrigendum  igitur  sine  dubio  est:  Finis  igitur  sit 
epistulae.     Valeo  re  vera  multo  quam  opinabar  commodius.     STUD.] 

Sub  finem  eiusdem  epistulae  apud  Naberum  haec 
leguntur  verba  vexatissima:  Vale,  mihi  Fronto  iucun- 
dissime.  Quamquam  ita  me  dis  potius  dicere  ojportet; 
nam  tu  quidem  semper  aves;  o  qui  uhique  estis  di  honi, 
valeat  oro  meus  Fronto  iucundissimus  atque  carissimus 
mihi.  Codex  iucundissimae  et  dispositus;  verba  semper 
aves,  quo  tempore  du  Rieu  et  Studemund  codicem  in- 
spexerunt;  evanuerant,  apud  Maium  leguntur,  quam- 
quam  in  eius  schedis  non  aves  sed  es  legi  Naberus 
pag.  295  adfirmat;  in  extremis  codex  Q  quibique,  sed 
prima  littera  incerta.e)  In  universo  loco  vereor  ne  plus 
quam  unum  mendum  haereat.  Primum  haud  cunctanter 
interpungendum  erit  Vale  mihi,  Fronto. *)  Illud  autem 
dispositus  ferri  omnino  non  posse  per  se  intellegitur. 
Sed  locus  ipse  ita  corruptus  Nabero  visus  est;  ut  se 
quidem  illud  aves  prorsus  intellegere  negaret  et  abes 
substituere  mallet.  Qua  re  haud  scio  an  tota  loci  sen- 
tentia  evertatur,  quae  qualis  sit  quamvis  Heindorfius; 
cui  illud  dis  potius  debetur,  bene  intellexisse  videatur, 
propter  Naberum  enarrari  oportet.  Atque  primum  quidem 
Marcus  Caesar  ipsum  Frontonem  valere  iubet,  mox  ad 
deos  conversus  ut  Frontonem  valere  iubeant  precatur. 
Inter  utramque  autem  sententiam  media  ea  est,  quae 
a  voce  quamquam  initium  habet,  qua  voce  aliquid  ante 
non  recte  factum  aut  dictum  esse  significatur.  Itaque 
Marcum  se  ipsum  vituperare  patet,  quod  ad  Frontonem 
se  converterit,  ad  deos  enim  fieri  oportuisse.  Hominem 
vides  in  rhetorum  scholis  exercitum,  qui  quae  male 
instituerat  iam  corrigat.  Cum  hac  sententia  congruunt 
ea,  quae  Nabero  obscura  sunt  visa.  Non  te  appellare 
debebam;  ait;  ut  valeres,  nam  tu  quidem  semper  (valere) 
aves;  male  rem  disposui,  melius   disponendum  erit,  ut 


e)  [Immo  OQUIBIQ-  cod.  STUD.] 
l)  cf.  excursus  I. 

eos  appellem,  penes  quos  solos  restituendae  valetudinis 
tuae  potestas  est,  ad  deos.  Quae  cum  ita  sint,  locum 
ita  emendo :  Vale  mihi,  Fronto  iucundissime.  Quamquam 
ita  me  dispositius  dicere  oportet  —  nam  tu  quidem 
semper  aves  —  0  qui  ubique  estis,  di  boni  cett.  Hein- 
dorfii  coniecturam  cur  spreverim,  caussa  ea  est,  quod 
dis  dicere  inverecundum  est.  Praeterea  ipsum  vocabulum 
ita  Heindorfium  non  recte  emendasse  documento  est. 
Nam  sive  ad  praecedentia  referas  sive  ad  subsequentia, 
nihil  in  eo  sani  erit.  Sive  enim  Marcum:  ita,  ut  dixi, 
dis  potius,  me  dicere  oportet,  voluisse  statueris,  super- 
flua  et  inconcinna  ea,  quae  sequitur,  deorum  appellatio 
erit;  sive  ita,  ut  dicturus  sum,  dis  potius  me  dicere 
oportet,  aut  vocabulum  dis  aut  quae  sequitur  deorum 
invocatio  incongrua  erunt.  Restat,  ut  de  insolito  illo 
comparativo  dispositius1)  verba  faciam.  Is  quamvis  hoc 
loco,  quod  sciam,  unico  inveniatur,  nihil  tamen  habet 
offensionis.  Vocabula  enim  dna^  elpyplva  tot  in  reli- 
quiis  Frontonianis  inveniuntur,  quot  homines  decet  in 
verbis  insolitis  quaerendis  indefatigatos.  Atque  Marcus 
quidem  discipulus  in  verborum  quaerendorum  studio 
adeo  nimius  est,  ut  vel  ab  ipso  magistro,  inusitatorum 
amantissimo,  reprehendatur  (cf.  ad  M.  Caesarem  IV.  3)  sed 
de  hac  re  postea,  quo  loco  ipsum  Frontonem  et  Marcum 
praecipue  in  utendis  comparativis  immodestiores  fuisse 
demonstrabo.2)  Unum  addo.  Quemadmodum  Marcum  dis- 
positius  scripsisse  puto,  ita  Tacitus  (ab  exc.  d.  A.  XV.  3) 
compositius  comparativo,  quod  sciam,  solus  usus  est. 
De  Leutschi  sententia,  qui  probata  Heindorfi  emenda- 
tione,  vales  pro  aves  legendum  censuit  (Philol.  XXX.  176) 
subinde  disputabo. 


*)  Non  aliter  ad  Marcum  Caesarem  V.  31  (46)  pag.  85,  6  quietus 
prior  manus  exaravit,  altera  recte  quietius  emendavit. 
2)  cf.  excursus  II. 

Epistula  subsequenti,  quae  est  ad  M.  Caes.  I.  3,  respon- 
det  Fronto  ad  Marci  epistulam,  de  qua  modo  dixi.  In 
ea  epistula  pag.  5,  12  locus  est  vexatissimus :  quid  si 
istas  litteras  tuas  legerit,  quibus  pedem  etiam  pro  salute 

mea*)  advocas  et  praecaris?  0  me  beatum!  ort 

commendatum  !  Putasne  ullus  dolor  penetrare  sciat  corpus 
aut  animum  meumf  prae  tanto  gaudio  ^rosiluerim. 
Babe,  nec  doleo  iam  quicquam.  Quid?  Marcum  Fronto- 
nis  pedem  aegrum  advocasse  aut  precatum  esse  ?  Nullum 
eiusmodi  rei  in  Marci  litteris  vestigium  inest.  Necesse 
autem  est  insit  in  illa  epistula  aliquis  aut  aliquid,  quod 
Caesar  invocaverit.  Quod  cum  intellexisset  Eichstadius, 
post  vocabula  pedem  etiam  aliquid  intercidisse  censuit, 
quod  quid  fuisse  sibi  videatur  addere  noluit.  Atqui  nihil 
Marcus  o^vocaverat,  quae  vox  premenda  est  i.  e.  in 
auxilium  magistri,  ad  restituendam  eius  valetudinem  in- 
vocaverat  praeter  deos.  Similiter  Marcus  III.  9  pag.  47 : 
deorum  unumquemque  mihi  votis  advoco.  Unde  adparet 
corruptum  esse  pedem  vocabulum.  Jam  cum  codicem 
continua  scriptura  exaratum  esse  constet,  scribendum 
puto  opem  deum1)  (opedeu).  Simillimus  locus  est 
Frontonis  pag.  83,  9:  Pro  Faustina  mane  cotidie 
deos  appello:  scio  enim  me  pro  tua  salute  optare  ac 
praecari.  Quodsi  recte  restitui,  sequitur,  ut  Hilde- 
brandus  ad  Apul.  Met.  1,  23  pag.  66:  ortu  tibi  non 
commendatum  et  Maehlius  (in  Philologo  XVII.  177): 
fortunatum!  commendatum  proxima  male  explevisse  di- 
cendi  sint.   Recto  iudicio  Schopenus  (II,  3)  ore  tuo  dis 


0  [UOTIS,  quod  codex  inter  MEA  et  ADUOCAS  recte  exhibet, 
mero  errore  typographico  in  editione  Lipsiensi  omissum  est.    STUD.] 

')  In  idem  incidisse  Eussnerum  est  quod  mihi  congratuler. 
Non  prorsus  indignum  quod  adnotetur  visum  est,  forma  deum  solum 
Frontonem  uti  (pp.  113,  11;  212,  11;  213,  20;  229,  7),  deorum 
Frontoni  (16,  16  ubi  Frontonis  verba  a  Marco  exscribuntur,  23,  5; 
122,  10;  154,  15;  213,  20)  et  Marco  (47,  17)  communem  esse. 

commendatum,  quae  tamen  verba  ab  eis  quae  in  codice 
leguntur :  orti. .  meacom. .  datum  longius  absunt  ;s)  Naberus 
mortalem  ita  commendatum,  quae  coniectura  tam  prope 
a  codicis  vestigiis  quam  longe  ab  oratoris  sententia  abest. 
Hoc  enim  dicit;  se  deis,  et  a  Marco  quidem  Caesare  esse 
commendatum,  ut  periculi  faciendi  caussa  ita  suppleverim : 
immortalibus  a  te  commendatum.  Ne  spatio  in  codice 
relicto  me  abusum  esse  opineris,  tenendum  est  finalem 
syllabam  bus  sola  prima  littera  a  librario  exarari  solere. 
Quamquam  ne  sic  quidem  universus  ille  locus  expeditus 
est.  Quid  enim  illud:  prae  tanto  gaudio  prosiluerim? 
Coniunctivus  ille,  qui  in  codice,  in  quo  praeter  primas 
tres  vocabuli  litteras  nihil  adparet,  non  invenitur,  ne 
latinus  quidem  est.  Aut  enim  perfecti  notio  inest  cum 
dubitatione  quadam  et  incertitudine  prolata,  ut  paene 
idem  sit  quod  fortasse  prosiluerim  sive  nescio  an  pro- 
siluerim,  aut  proxime  ad  futuri  temporis  significationem 
accedit  in  hanc  fere  sententiam  non  dubitabo  prosilire. 
Utriusque  generis  singula  (sunt  autem  permulta)  addo 
exempla  Frontoniana:  ad  M.  Caesarem  IV.  3  pag.  65: 
navem  triremem  rite  dixerim,  IV.  8  pag.  71:  turpe 
alioquin  fuerit  diutius  vitium  corporis  quam  animi 
studium  posse  durare.  Utrumque  autem  hoc  loco  inep- 
tum  est.  Quid  sibi  acciderit,  ex  quo  litteras  a  Marco 
scriptas  legerit,  quanta  valetudinis  suae  in  meliorem 
partem  commutatio  facta  sit,  non  quanta  facta  esse  aut 
fieri  potuerit,  Fronto  praedicat.  Ernestus  quidem  de 
Leutsch,  (Philol.  XXX.  176)  magister  optime  de  me 
meritus;   ex  his  verbis  Frontonem  quo  tempore  Marcus 


8)  [Immo  cum  re  vera  in  cod.  sit  ORTTUOMEDIISCOMMEjDATUM 
et  TUO  litterae  minutae  a  correctore  in  raaura  additae  sint,  apparet 
correctorem  voluisse:  0  me  beatuml  o  (vel  omissa  hac  particula) 
ore  tuo  me  diis  commendatum !  qua  lectione  ipsam  Frontonianam 
restitutam  esse  confido.     STUD.] 

praecedentem  epistulam  ad  eum  scripserit,  bene  valuisse 
adparere  putat,  in  qua  re  homo  doctissimus  non  satis 
animadvertisse  videtur  Frontonem  gratias  agere  pro 
„flagrantissimis  litteris"  a  Marco  missis  quibus  lectis  se 
prae  gaudio  plane  restitutum  sibi  videri  praedicare- 
Extremis  autem  verbis  nescio  an  Fronto  respondeat  ad 
ea,  quae  pag.  5,  2  Marcus  optaverat:  valeat  et  mecum 
esse  possit.  Sic  enim  in  codice  legitur.  Schopenus  II,  3 
et  Naberus  cur  ut  substituere  maluerint,  mihi  quidem 
non  liquet.  Non  enim  propterea  optat  ut  Fronto  valeat, 
ut  secum  esse  possit,  sed  duo  vota  habet,  et  ut  valeat 
magister  et  ut  secum  esse  possit.  Neque  praepositio 
prae  habet  quo  se  eo  quidem,  quo  a  Nabero  posita  est, 
loco  tueatur.  Quo  vocabulo  latini  homines  ita  solent 
uti,  ut  duas  vel  complures  res  inter  se  conferant,  idque 
duplici  modo,  de  qua  re  cf.  Heerwagen  ad  Liv.  XXII. 
3,  13.  In  hunc  autem  locum  nisi  alterum  id  genus  non 
cadit,  quo  ne  quid  fieret  re  aliqua  impeditum  esse  dici- 
tur.  Tantum  autem  abest,  ut  Fronto  gaudio  ex  Marci 
litteris  percepto  se  quominus  prosiliret  prohibitum  fuisse 
adfirmet,  ut  ipsum  illud  gaudium  fecisse  dicat  ut  pro- 
siliret.  Itaque  universum  locum  auctor  sum  ut  ita  con- 
Stituas:  Quid  si  istas  litteras  tuas  legerit,  quibus  ojpem 
deum  etiam  pro  salute  mea  advocas  et  praecaris  ?  0  me 
beatum  (imm)ort(alibus  a  te)  commendatum!  JPutasne? 
ullus  dolor  penetrare  sciat  corpus  aut  animum  meum 
prae  tanto  gaudio  f  Prosilui  babae,  nec  doleo  iam  quic- 
quam.  In  voce  etiam  postposito  ne  offendas,  confer 
pag.  24,  13;  62,  20;  63,  7;  65,  13;  74,  12  alia.  De 
putasne?  confer  Horat.  Sermon.  II.  5,  76:  putasne?  per- 
duci  poterit  tam  frugi  tamque  pudica?  Unum  liceat  ad- 
didisse.  Quae  subsecuntur  verba  Frontoniana,  in  codice 
non  omnia  adparent.  Legitur  enim  .  .  .  ECaesar,  unde 
*«Buttmannus    alterum    babe    effecit.      Equidem    malim: 

Plane,    Caesar ,  vigeo }   valeo ,    exulto,   quo    vis   veniam, 
quo  vis  curram.h) 

Ad  Marcum  Caesarem  I.  4  pag.  10,  22:  Nunc  a 
Laertio  ad  Atridam  transeo.  Nam  illud  Ttaaaodirj,  quod 
eum  decepit,  cuius  causa  tot  legiones  funduntur,  fugantur, 
ex  somno  et  ex  somnio  profecto  oritur.  Ipsa  vox  graeca, 
quae  apud  Homerum  quattuor  locis,  Iliad.  /?  12,  29; 
X  709,  725  invenitur,  de  somnio  illo  Agamemnonis  agi 
docet,  ut  Maehlius  (Philol.  XVII.  177)  frustra  nap  euvjj 
temptaverit.  At  quid  illud  est  et  ex  somnio  profectof 
Erat  cum  legendum  putavi  et  ex  somno  prolixo,  qua 
voce  saepius  Fronto  utitur,  ut  pag.  6,  61,  98,  106,  167, 
197.  Nihil  enim  esse  videbatur,  cur  adfirmativum  illud 
profecto  adderetur.  At  meliora  me  docuerunt  duo  loci 
Curtiani  VIII.  3,  4:  ille  se  prodi,  non  moneri  ratus  et 
formae  profecto  fiducia  cupere  eam  quam  primum  dedi 
Alexandro,  acinacem  strinxit  et  IX.  1,  18:  in  vicina 
oppida  ingentem  intulere  timorem,  invictum  exercitum 
et  deorum  profecto  advenisse  memorantes. 

Ad  Marcum  Caesarem  I.  4  pag.  10  extr.  haec  legun- 
tur:  Quos  quidem  versus  orator  egregius  mire  quondam 
evertit.  Fronto  laudationem  somni  ad  Caesarem  scri- 
pserat;  rescribit  Marcus  contra  somnum  pro  insomniis 
atque  in  ea  re  cum  multa  alia  Homerica  adfert  tum 
versum  illum  od  %prj  Tiavuo^cou  eodstu  ftouXyyopov  dvdpa, 
quem  vel  maxime  contra  Frontonem  eumque  imperatoris 
filio  somnum  suadentem  et  commendantem  facere  in  hoc 
quidem    argumentorum    ex   poetis    haustorum    numero 


h)  [Immo  cum  pro  eo  quod  apud  Naberum  extat  nec  doleo  satis 
clare  NEQ»DOLEO  et  pro  Babe  Caesar  post  longam  meditationem 
dubia  NECAEGKOTOR  litterarum  vestigia  mihi  apparuerint,  non 
dubito  quin  locus  iste  pessime  habitus  ita  restituendus  sit:  babe, 
neque  doleo  iam  quicquam  nec  aegroto :  vigeo,  valeo,  exulto  etc.  nam 
de  aegrotor  forma  cogitare  non  ausim,  cum  alia  deponentis  exempla 
nulla,  quantum  sciam,  innotuerint.     STUD.] 

adparet.  Quod  cum  Fronto  intellexisset,  nihil  antiquius 
habuerat  nisi  ut  versum  suae  caussae  incommodum  et 
molestum  nescio  quibus  artibus  profligaret  et  everteret. 
Marcus  autem  magistri  auctoritate  non  deterritus,  id  quod 
factum  erat  per  risum  et  iucundam  quandam  adulationem 
commemorasse  satis  habet.  Oratorem  enim  egregium 
ipsum  Frontonem  dici  vix  ac  ne  vix  quidem  dubium  esse 
potest.  At  quid  tum  illud  quondam?  Marcus  recens  est 
a  legenda  illa  laudatione.  Quae  cum  ita  sint ,  suadeo 
ut  emendetur:  miro  quodam  modo  evertit.  Non  praetere- 
undum  esse  videtur,  adverbium  mire  neque  apud  Fron- 
tonem  neque  apud  Marcum  ullo  alio  loco  inveniri  nisi 
fortasse  pag.  17,  10,  de  quo  postea  agetur.  Eadem  arte 
locum  ad  Marc.  Caesarem  I.  2  pag.  4  sic  primus 
emendasse  mihi  visus  eram:  illo  neseio  quo  modo  *)  ad 
te  profectum  eum  (animum  meum)  esse,  cum  Jacobsium 
in  idem  incidisse  vidi.  Alio  tamen  loco,  qui  est  ad  Marc. 
Caesarem  I.  8  pag.  21,  8:  Quorsum  hoc  retulif  uti  te} 
Domine,  ita  conpares,  ubi  quid  in  coetu  hominum  reci- 
tabis^)  ut  scias  auribus  serviendum,  plane  non  ubique 
nec  omni  modo,  attamen  nonnumquam  et  aliquando,  ne- 
scio  an  eadem  medela  adhibenda  sit.  Recte  enim  Scho- 
penus  I,  3  aliquando  ferri  posse  negat.  Bene  quidem 
ubique  et  nonnumquam  inter  se  opponuntur;  aliquando 
autem  et  omni  modo  contraria  non  sunt.  Schopenus 
aliquantum;  malim  aliquo  modo. 

Iam  accedo  ad  inconstantiae  crimen,  quo  supra 
Naberum  teneri  dixi.  Exempla  nonnulla  ponam :  ut  voca- 
bula  ex  se  ipsis  apta  specie  quadam  efferat  oculisque 
subiciat,  nonnunquam  signis  quibusdam  utitur  non  an- 
tiquis   illis  sed  perquam  recentibus,    nonnunquam  non 


i)  [Ego  de   qui  pro  QUO,  non  de  quo  modo  cogitavi.     STUD.] 
k)  [recitabis    ex    recitauis   factum    cod.    item    paulo   post   NON 
ante  ubique  ex  NEC  a  correctore  effectum  est.    STUD.] 

2* 

utitur.  Velut  cum  pag.  12,  7  exaraverit :  elegantissime 
„praevaricari"  te  ais,  pag.  36,  14:  hoc  etiam  ipsum  atque 
unde  putas?  legitur.  Eandem  rationem  secutus  estpag.  64 
compluribus  locis.  Contra  ea  pag.  41,  3  consulam  et 
pag.  50  ter  repetitum  vocabulum  cotidie,  cum  in  se  ipsis 
posita  sint,  eisdem  quibus  reliqua  verba  expressa  sunt 
Htterarum  formis  exarantur.  Idem  factum  est  pag.  60,  23 
in  vocabulo  merito  et  pag.  136,  7  in  voce  salutem.  Mitto 
reliqua,  quae  innumera  sunt;  tria  addam,  unde  adpareat, 
quantum  ex  illa  inconstantia  detrimenti  Fronto  ipse  a 
Nabero  editus  ceperit.  Ad  M.  Caesarem  III.  16  pag. 
55,  6  cum  iam  epistulam  finivisset,  Fronto  rem  antea 
neglectam  his  verbis  addit:  quom  Persarum  disciplinam 
memoraris  (cod.  memorares) ,  bene  „battuntu  ais.  Ita 
enim  scribendum  est,  ut  Fronto  batuendi  verbum,  quo 
Marcus  in  describenda  vel  commemoranda  Persarum  dis- 
ciplina1)  usus  sit,  sibi  (est  enim  anticum  et,  qualia 
Fronto  amat,  ex  obsoletis  quaesitum)  probari  fateatur. 
Rudibus  enim  exercebantur  Persarum  pueri,  quae  sunt 
YOfjLvtxa  illa  oTiXa  apud  Xenophontem  (Cyri  discipl.  1,  2,  4). 
In  codice  lattunt  legi  nescio  an  perperam  adfirmant. 
Alter  locus  est  ad  Marcum  Caesarem  II.  10 pag.  34,  14: 
Feci  tamen  per  Jios  dies  excerpta  ex  libris  sexaginta  in 
quinque  tomis:  sed  cum  leges  sexaginta;  inibi  sunt  et  No- 
vianae  et  Atellaniolae  et  Scipionis  oratiunculae :  ne  tu 
numerum  nimis  expavescas.  In  quo  loco  interpretando 
et  emendando  nuper  Eussnerus  erravit2):  ita  enim  illa 
dici  adfirmat,  ut  „intellegatur  omnia,  quae  M.  Caesar 
excerpserit,  quamvis  ex  tot  libris  sumpta,  tamen  utpote 
ex  antiquissimis  petita  scriptis  ab  homine  antiquario  sine 
taedio  perlegi  posse",  ut  post  cum  substantivum  aliquod 


J)  Quam  orationem  in  senatu  habuit:  cf.  ad  Marc.  Caesarem  IV.  3, 
pag.  65,  20,  Mai  adnot.  9  ad  Marc.  Caesarem  III.  16  pag.  53  ed.  Nab. 
2)  Mus.   ihenan.  XXV.  544. 

(voluptate  puta  vel  tale  quid)  omissum  esse  sibi  per- 
suaserit.  Nihil  minus.  Cum  enim  ipsa  illa  quae  secun- 
tur  diminutiva  *)  tum  quinque  tomi  de  exiguis  libellulis 
agi  docent2);  praeterea  extrema  verba:  ne  tu  numerum 
nimis  expavescas,  rem  minoris  laboris  esse  significant  quam 
quanti  pro  ingenti  illo  numero  esse  videatur.  Quae  cum 
ita  sint,  nihil  in  verbis  illis  mutandum  est.  Quamquam 
Naberus  ut  sibi  constaret,  exarare  debebat :  feci  t.  p.  h. 
d.  ex.  ex  l.  s.  i.  q.  t.,  sed  eum  leges  „sexagintau,  inibi 
cett.  Simillimus  locus  est  ad  Marc.  Caesarem  V.  44 
(59)  pag.  90,  1 :  Victorinus  noster  aget,  ne  me  acturum 
putes,  i.  e.  id  quod  commemoro,  ne  me  acturum  putes. 
Finem  faciat  locus  ad  Marcum  Caesarem  IV.  3  pag. 
64,  10 :  Equidem  te  animadverti,  quom  mihi  scripta  tua 
relegeres ,  adque  ego  de  verho  syllabam  per\mutarem, 
te  id  neglegere  nec  multum  referre  arbitrari.  Quid? 
syllahamne  „per"  mutarem  an  syllabam  permutaremi 
Utrumque  habet  quo  se  tueatur. 

Ad  Marcum  Caesarem  1.  5  pag-  i2  extr.  Fronto 
plagam1)  sibi  a  Marco  inflictam  esse  per  blanditias  con- 
queritur.  Cum  enim  Fronto  in  somno  laudando  ipsum 
Ennium   poetam  a  somno  et  somnio  sibi  initium  fecisse 


')  cf.  Ed.  Munk  de  fab.  Atellanis  p.  51,  qui  tamen  male  cum 
Heindorfio  Novianae  Atellaniolae  eiecto  et  legendum  putat;  Marcus 
enim  Novianas  et  alias  Atellaniolas  dicit,  de  quo  genere  dicendi  satis 
est  relegasse  ad  M.  Haupt.  ad  Ovid.  Met.  II.   109. 

2)  cf.  Marquardt  Antiquitt.  Eoman.  V.  2,  p.  399. 

1)  [Non  tam  de  plaga  inflicta,  si  quid  video ,  agitur  quam  de 
pila  malitiosa  data.  Cum  enim  pro  eo  quod  apud  Naberum  legitur 
JEcce  autem  circa  Ennium  aliam   malitiosam  PILAM   dedisti  codex 

I 
PELAM    praebeat   —   prima   littera    aut  P    aut    T    aut  F,    tertia    ab 

exitu  littera  aut  T  aut  L  fuit;  I  litterula  supra  lineam  non  prorsus 
certa  est  —  de  PILAM  lectione  vix  dubitandum  est.  Praeterea  cum 
post  circa  corrector  Q*  supra  lineam  addiderit,  quod  aut  QUE  aut 
QUINTUS,  QUINTUM  etc.  significat,  circa  Q.  (i.  e.  Quintum)  Ennium 
scribendum  esse  apparet.     STUD.] 

dixisset1),  Caesar  pluris  quam  ipsum  somnium  id  fuisse 
contendit,  quod  poeta  experrectus  esset;  quod  nisi  factum 
esset,  eum  illud  somnium  ne  narrare  quidem  potuisse 
(cf.  I,   4  pag.    12).     Quae   in   codice    secuntur,   initio 

truncata   sunt: Marcus  meus  Cae- 

sar,  si pote,  argutius.  Praestigiaem)  nullae  tam  versutae. 
Ubi  quod  Maius  supplevit  Excogitet,  Naberus  Quaerat 
aliquid,  utrumque  recto  iudicio  caret.  Laudare  enim  vult 
Marcum,  non  vituperare.  Itaque,  ut  a  verborum  resti- 
tuendorum  conamine  abstineam,  tale  quid  Frontonem 
scripsisse  oportet :  i,  quaeras  aliquid  quam  Marcus  meus 
Caesar,  si  pote,  argutius. 

Ad  Marcum  Caesarem  I.  6  init.  pag.  13,  12  quae 
leguntur,  non  Frontonis,  sed  ipsius  Marci  verba  esse  ut 
Eussnerus  p.  542  recte  contendit,  ita  ne  ea,  quae  Maius 
manca  et  hiulca  in  codice  invenit,  minus  bene  restituisse 
dicendus  sit  vereor.  Quae  enim  Maius  sibi  legisse  visus 
est  magisve  nego  inpudens  (nunc  enim  omnia  illa  in 
codice  obscura  sunt)  quod  lenissima  mutatione  ita  refin- 
genda  esse  censet:  magisne  ego  inpudens,  praeterquam 
quod  felici  et  sane  miro  casu  opus  fuit,  ut  quae  restant 
verba  unius  sententiae  et  enuntiati  essent,  faciliore 
opera  manum  librarii  (Maium  enim,  non  librarium  errasse 
credo)  restitui  posse  mihi  quidem  persuasi:  magister, 
ego  impudens.  Quippe  in  epistula;  ad  quam  haec  Mar- 
cus  rescripsit,  Fronto  se  ipse  impudentem  et  inverecun- 
dum  dixerat,  qui  quae  ex  suis  orationibus  excerpsisset 
imperatori  praelegenda  alumno  commisisset.  Cui  Mar- 
cus,  si  Fronto  inverecunde  egisse  sibi  videretur,  se  ipsum 
impudentem  dici  oportere,  qui  sua  scripta  tanto  oratori 


')  cf.  0.  Iahn  ad  Pers.  prol.  2  pag.  74  et  ad  Satir.  VI.  10 
p.  215,  Vahlen  ad  Ennium  p.  XX,  Fronto  pag.  146,  5. 

m)  [PRAESTRIGIAE  cod.  recte;  conf.  A.  Spengel  ad  Plauti 
Truc.  I.  2,  32.     STUD.l 

legenda  committat,  respondet.  De  priore  sententia  nihil 
praeter  extremum  vocabulum  rnagister  superest. 

In  eadem  epistula  pag.  15,14  Fronto  in  oratione 
aliqua,  cuius  partem  Marcus  in  hac  ipsa  epistula  sua 
manu  descripsit,  de  caussa  quadam  loquitur  iterata  di- 
latione  extracta.  In  qua  evenisse  dicit,  ut  adversarius, 
qui  ad  diem  non  adfuisset,  vanis  excusationibus  iudices 
falleret,  quae  quales  fuerint ,  altercationis  forma  usus 
exponit,  idque  ita,  ut  Fronto  ipse  interrogationibus  uta- 
tur,  adversarii  procurator  respondeat:  ubi  est  adver- 
sarius,  qui  iam  pridem  ad  agendum  adesse  debueratf 
In  itinere  est.  Quo  tandem  in  itineref  Eos  Asia  venit. 
Et  est  adhuc  in  Asia?  Magnum  iter  et  festinatum  i.  e. 
magnum  iter  est,  etiamsi  festinetur.  Interrogationis 
signum  posui  post  Asia,  id  quod  instituta  altercationis 
forma  poscit.  Pag.  16,  3  quod  interrogationis  signum 
post  vocem  dilapidare  puncto  apud  Naberum  cessit,  vix 
dubium  quin  typothetae  debeatur. 

De  eiusdem  epistulae  ^n&  pag.  17,2:  Sciat  familia 
quemadmodum  lugeat:  aliter  plangit  servus  manumissus 

a 

aliter  cliens  laudaucatus  (sic  codex)  aliter  amicus  legat 
honoratus  quamvis  optime  meruerit  Vahlenus  (Cn.  Naevi 
de  bello  Punico  reliquiae  pag.  7),  est  tamen  ubi  minus  bene 
rem  gessisse  videatur,  ut  Naberus  recto  iudicio  de  eius 
temptaminibus  existimasse  dicendus  sit.  Atque  pri- 
mum  quidem  voce  dominum,  quam  post  quemadmodum 
omissam  esse  statuit,  facile  carere  poteris ;  tum  nihil  est, 
quod  mayiumissum  servum  testamento  manumissum  esse 
statuas.  Unde  enim  probatur  hoc  Frontonem  dicere,  „diver- 
sum  esse  hominum  luctum  pro  diversitate  hereditatis"  ? 
Ex  ipsis  quidem,  quae  hoc  loco  supersunt,  laceris  reli- 
quiis  Frontonianis  illud  non  efficitur.  Itaque  ne  altera 
quidem  Vahleni  emendatio  cliens  adoptatus  habet  quo 
se  tueatur.    Optime  autem  restituisse  existimandus  est 

hgato  honoratus.  Ex  verbis  Frontonianis  nihil  aliud 
apparet,  nisi  mortuos  ab  amicis  superstitibus  pro  modo 
acceptorum  ab  illis  beneficiorum  coli  et  lugeri.  Unde 
locum  sic  refingendum  esse  censeo:  Sciat  familia  quem- 
admodum  lugeat.  Aliter  plangit  servus  manumissus, 
aliter  cliens  laudicenus,  aliter  amicus  legato  honoratus, 
De  laudicenis  vide  Plin.  Epist.  II.  14,  5. 

Paulo  post  pag.  17,  9  Marcus  pergit:  Puto  totum 
descripsi.  Quid  ergo  facerent  quod  totum  ac  mireiam 
totum  amarem  hominem  bonum.  Locus  non  uno  nomine 
laborat.  Atque  primum  quidem  absurdum  est  facerent. 
Apud  solum  patrem  Marcus  Frontoniana  illa  recitaverat, 
ut  aut  faceremus  aut  facerem  aut  faceret,  nihil  prae- 
terea,  scribere  posset.  Quorum  illud.  quod  altero  loco 
posui,  solum  verum  esse,  et  proximum  descripsi  et  sub- 
sequens  amarem  docent.  Miratur  Marcus,  quod  totum 
locum  Frontonianum  descripserit.  Mox  quasi  suam  ipse 
excusaturus  temeritatem  et  inutilem  laborem:  quid  ego 
facerem?  pergit.  Ita  enim  scribendum  censeo.  Quod 
enim  in  codice  est  ergo  huius  loci  non  est;  in  inter- 
rogationibus  enim  illa  particula  ita  solet  usurpari, 
ut  id  quod  quaeritur  ex  praecedente  sententia  quasi 
concludi  posse  fingatur.  (Handi  Tursell.  II.  453  seqq. 
Kritz  ad  Sall.  Jug.  XIV.  9).  Persimiles  sunt  loci  Horat. 
satir.  II.  1,  24  ubi  videndus  est  Teuffelius,  Pers.  1,  12, 
praecipue  Cic.  de  off.  III.  14,  60:  stomachari  Canius; 
sed  quid  faceret?  nondum  enim  C.  Aquilius  protulerat 
de  dolo  malo  formulas.  Atque  ut  in  hoc  loco  Ciceroniano 
caussa  sequitur,  cur  Canio  in  re  acquiescendum  fuerit5 
ita  apud  Marcum  fuisse  puto :  quom  totum  .  .  .  amarem 
hominem  lonum.  Quippe  pueriliter  ludit  bonus  Marcus 
cum  se  totum  librum  descripsisse  dicit,  quod  totum  scrip- 
torem  amaret.  Quamquam  in  ludendo  nimium  quantum 
progressus  esse  videtur.  In  codice  enim  porro  legi  dici- 
tur  totum  ac  mireiam  totum,  in  quibus  vocabulis  ipsum 

illud  mire  mirum  me  habet,  quod  cum  pag.  18  nusquam 
nisi  apud  Marcum  I.  4  pag.  10  inveniri  dixi,  ne  huius 
quidem  loci  immemor  fui. ')  At  hoc  ipso  loco  ne  mire 
iam  legatur,  verecundia,  nisi  fallor,  Marci  vetat.  Quid 
enim?  senemne  Frontonem  mire  iam  totum  apuero  dici? 
Kestat  ut  emendes  mirifice,  quod  vocabulum  apud  Mar- 
cum  III.  14  pag.  52,  2  invenitur.  Quae  cum  ita  sint; 
universum  locum  ita  restituendum  censeo:  Puto  totum 
deseripsi.  Quid  ego  facerem,  quom  totum  ac  mirifice 
totum  amarem  hominem  bonumP)  Pergit  Marcus,  ut  supra 
dixi,  in  vocabulo  totus  ludere,  cumque  se  totum  librum 
descripsisse  adfirmasset,  quod  totum  hominem  bonum 
amaret,  eundem  mirifice  totum  esse  dicit  eadem  signi- 
ficatione,  qua  Cicero  in  Timaeo  5  utitur:  hanc  igitur 
rationem  effector  mundi  molitorque  deus,  ut  unum  opus 
totum  atque  perfectum  ex  omnibus  totis  atque  perfectis 
absolveretur,  quod  omni  morbo  seniove  careret.  Hominem 
autem  bonum  haud  scio  an  oratorem  Frontonem  per 
blanditias  dicat  ex  definitione  illa  Catoniana  (cf.  Catonis 
reliquias  ed.  Jordan  pag.  80),  quam  ipse  Fronto  exscri- 
psit  ad  Verum  Imperatorem  II.  1  pag.  121,  21.  Superest, 
ut  ergo  et  ego,  quod  et  quom  sive  a  librario  antiquo 
sive  ab  hominibus  doctis,  qui  codicem  rescriptum  in- 
spexerunt,  confusa  esse  commemorem  (cf.  pag.  18,  2; 
127,  19;  69,  10). 

')  Namque  quod  in  margine  saepius  mire  legitur  (pagg.  99,  152, 
188,  235  cett.),  nihil  curo. 

n)  jlmmo,  cum  in  codice,  quem,  dum  Juppiter  Pluvius  regnat,  obiter 

inspexi,  TOTUMADMIREK TOTUMAMAREM  .  .  HOMINEM 

BONUM  extare  visum  sit,  quod  iotum  admirer ,  quod  totum  amarem 
te  hominem  bonum  vel  similem  lectionem  in  membrana  latitare  con- 
^cias;  quam  ita  e.  g.  facili  negotio  cum  tua  de  hoc  loco  sententia 
consociare  possis,  ut  admirarer  et  bis  quom  restituendum  esse 
censeas.  Attamen  iudicium  de  eius  modi  locis  non  ferendum  esse 
credo,  priusquam  novis  medicamentis  evanidam  scripturam  resuscitare 
licuerit.     STUD.] 

Schopenus  ut  ad  Marc.  Caesarem  I.  8  pag.  22,  3 
recte  pro  instructurae,0)  quod  in  codice  est,  structurae 
restituit,  de  qua  re  videndus  est  Lachmannus  ad  Lucr. 
IV.  283,  nescio  cur  intactos  reliquerit  locos  ad  Marcum 
Caesarem  I.  7  pag.  19,  9  et  I.  8  pag.  22,  15  eodem 
scripturae  vitio  laborantes.  Illo  loco  haec  leguntur:  nec 
ulla  umquam  scaena  tantum  habuit  dignitatis:  M.  Cae- 
sar  actor,  Titus  inspectator?)  lam  enim  ipsa  vox  inspec- 
tator  per  se  satis  dubia  est ;  quae  cum  apud  Symmachum 
(Epist.  VI.  9)  solum  et  Mythographum  Vaticanum  pri- 
mum  cap.  150  praeter  hunc  locum  Frontonianum  inve- 
niatur,  apud  Symmachum  quidem  optimi  codices  non 
adhibiti  inspectatores,  sed  adhibiti  inspectores  praebent, 
Lactantius  autem  Placidus,  cui  Mythographus  sua  debet 
(cf.  Bodi  Prooem.  ad  scriptores  rerum  mythicarum 
pag.  XVII.)  inspector  habet;  Mythographus  inspectator- 
Praeterea  apud  Frontonem  res,  quasi  in  scaena  agatur, 
repraesentatur,  in  qua  re  non  inspectandi,  sed  spectandi 
verbum  sollemne  est.  Ipsum  verbum  his  locis  legitur: 
pag.  20  extr.  et  21  init. :  quanta  in  spectandis  orationi- 
bus  elegantia,  qui  locus  ei,  de  quo  agitur,  simillimus  est ; 
pag.  82,  18:  quinquatribus  populo  Romano  spectante, 
quo  loco,  cum  prior  manus  sectante  (cf.  Naber.  pag.  296) 
exhibeat,  Eussnerus  emendationem  suam  pag.  6;  18  tueri 
poterat:  nec  semper  sectatur  (cod.  spectat);  pag.  230,  6: 
histrionem  in  somnis  fautor  spectaret;  pag.  115,  16: 
(Calpurnium)  ego  facile  et  omnibus  spectantibus  et  te^ 
si  spectaveris,  revincam,  pag.  207,  11:  spectandis  in 
campo  militibus  operam  dare;  pag.  191,  11:  Fabianum 
spectatum  in  iudiciis\  pag.  89;  12:  si  animum  nostrum 


°)  [IN  litterae  iam  ab  ipso  correctore  expunctae  esse  videntur. 
STUD.] 

P)  [Immo  pro  certissimo  contra  Naberum  adfirmo  in  codice  non 
INSPECTATOK  extare,  sed  IMPERATOK,  idque  iam  Maius  legerat. 
STUD.] 

spectes;  pag.  209,  11:  factum  spectatur;  pag.  118,  9: 
an  lacrimas  vestras  spectatum  venirem;  pag.  40,  16: 
indignationem  (tuam)  maligne  spectaturi  videntur.  Quae 
paulo  post  pag.  40,  18  leguntur:  qui  minus  amici  sunt^ 
malunt  te  inspectare  inconstantius  agentem,  quo  quidem 
uno  loco  inspectandi  verbum  in  codice  adparet,  caven- 
dum  est  ne  cum  Nabero  suspecta  habeas;  inimicos  enim 
illos  male  eyopav  dicit  et  inquirere  et  observare,  num 
quid  temere  et  inconsiderate  Fronto  dicturus  sit,  quo 
data  occasione  contra  ipsum  uti  possint.  Sed  redeo  illuc 
unde  profectus  sum.  Non  bene  fecit  censor  anonymus 
in  indice  philologo  1868  pag.  60  quod  Titus  imperator 
spectator  Frontoni  obtrusit.  Imperatoris  enim  nomine 
Fronto  ita  uti  solet,  ut  aut  ipsos  viros  adloquatur 
(pagg.  164,  15;  165,  5  et  17;  169,  2;  171,  7),  aut,  ubi 
de  imperatoribus  verba  facit,  si  vivunt,  dominorum  no- 
men  honorificum  addat  (pag.  186,  8),  si  mortui  sunt, 
non  addat  (pag.  210,  1).  Reliqui  loci  huc  non  pertinent, 
ut  pag.  122,  15,  ubi  Juppiter  summus  imperator  dicitur, 
pag.  230,  8  ubi  duces  imperatores  dicit.  Quae  cum  ita 
sint,  hoc  quidem  loco  Titum  Antoninum  Pium  dominum 
imperatorem  adpellare  debebat.  Inde  sequitur,  ut  Titus 
spectator  emendetur.  —  Restat  locus  pag.  22,  15:  Certum 
habeo  te,  Domine,  aliquantum  temporis  etiam  prosae 
orationis  inscribendae  inpendere,  ubi  sine  ulla  dubitatione 
scribendae  cum  Nabero  restituendum  est.  Inscribere 
uno  loco  eoque  diversissimo  apud  Frontonem  invenitur 
pag.  99,  22:  M.  Porcium  in  ea  oratione,  quae  de  sumtu 
suo  inscribitur. 

Ad  Marcum  Caesarem  I.  7  pag.  20,  14  scribendum 
est:  ut  si  simiam  aut  volpem  Appelles  pinxsisset,  bestiae 
[leviculae]  pretium  adderet.  Cum  Eussnero  probabili 
emendatione  leviculae  scripsi ;  quamquam  quo  modo  viro 
docto  pinxsit  et  (in  cod.  IIN\CITET  erasa  postrema 
littera),  quam  amici  sui  du  Rieu  emendationem  Naberus 

recepit,  probari  potuerit,  nescio.  Neque  enim  simiara  aut 
volpem  Apelles  unquam  pinxit,  et  ipse  particulae  et  po- 
sitio  (debuerat  enim  et  leviculae  hestiae)  et  quod  sequi- 
tur  adderet,  ut  feci  emendandum  esse  docent. 

In  epistula  ad  Marcum  Caesarem  I.  8  yag.  23,  11 
locus  est  vexatissimus :  Pro  Polemone  rhetore,  quem 
mihi  tu  in  epistula  tua  proxime  exhibuisti  tullianum, 
ego  in  oratione,  quam  in  senatu  recitavi,  jphilosophum 
reddidi,  nisi  me  opinio  fallit,  peratticum.  In  epistula 
quadam,  quae  nunc  quidem  libri  secundi  quinta  est, 
Marcus  exposuerat,  qualis  Polemo  rhetor  Smyrnaeus  tum 
celeberrimus  (de  quo  conferenda  sunt,  quae  Lud.  Preller 
in  Polemonis  periegetae  fragmentis  pag.  5  congessit), 
quem  disputantem  audierat,  sibi  visus  esset  eumque, 
ita  laudaverat,  ut  hominem  diceret  sollertissimum  uber- 
rimoque  ingenio  praeditum;  deesse  tamen  ei  ea  ipsa,  quae 
Fronto  se  in  M.  Tullio  desiderare  ad  Marcum  Caesarem 
IV.  3  libere  fatetur:  nihil  insperati,  nihil  inopinati,  parum 
amoenitatis  in  Polemone  esse>  apta  quidem  omnia  et 
quae  te  laudare  oporteat,  amare  non  libeat.  Inde  Fronto 
Polemonem  tullianum  a  discipulo  exhibitum  esse  dicit. 
Iamque  ut  par  pari  referret,  orationem  quandam,  quam 
in  senatu  recitaverat,  unde  emdetxTtxyv  fuisse  sequitur? 
misit,  in  qua  Polemonem  illum  philosophum  commemo- 
raverat,  qui  cum  Xenocratem  academicum  Athenis 
disputantem  audivisset,  libidinosa  vita,  quam  egerat, 
relicta,  homo  frugi  factus  totum  se  philosophiae  dederat 
(cf.  Valer.  Max.  VI.  9,  1  et  quae  ibi  attulit  Kempfius). 
Quem  cur  peratticum,  quam  vocem  parum  a  se  intellegi 
Naberus  confitetur,  dicat,  ex  ipsius  Frontonis  de  philo- 
sophis  iudicio,  nisi  fallor,  interpretandum  erit.  Atque 
ad  Antoninum  de  eloquentia  p.  143  nimia  illos  appetere, 
humana  spernere  per  irrisionem  dicit,  mirificos  sane 
homines,  qui  cum  magna  loquantur,  rem  praesentem 
praetervideant,  sensum  communem  contemnant  (ad  Ami- 

cos  I.  15  pag.  184) ;  ut  paucis  defungar  rj  fxsv  zcov 
firjTopcov  nacdeta,  ipse  ait  (ad  Amicos  I.  2  pag.  174) 
doxel  juot  avdptomvvj  ti<;  efocu,  fj  dk  zcov  cpiXooocpcov  $sca 
ttc  eoTco,  in  quibus  verbis  premendum  est  illud  lorco,  quo 
se  non  intercedere  adfirmat,  quominus  Apollonidae  philo- 
sophia  divinum  aliquod  videatur;  sibi  quidem  philosophos 
fatuos  potius  et  inanes  nugatores  videri.  Quae  cum  ita 
sint,  Polemonem  philosophum  non  mediocriter  risisse  vi- 
detur,  utpote  divina  adpetentem,  praesentia  vitae  bona 
contemnentem ,  vanas  imagines  sectantem.  Cum  autem 
plurimi  philosophi  Athenis  aut  existerent  aut  versaren- 
tur,  atticum  illum  morbum  appellat.  At  peratticum  dicit. 
Terrarum  quidem  nomina  cum  vocula  per  componi  non 
solere  non  ignoro;  sed  Frontonem  insolitum  et  inusitatis- 
simurn  quodque  sequi  scio,  neque  patriam  philosophorum 
dicit,  sed  genus.  Quodsi  vero  vocabulum  peratticum  non 
ferendum  putaveris,  superest  ut  cum  E.  de  Leutschio, 
praeceptore  summe  colendo,  emendes  hyperatticum.  Sed 
pergo  in  Frontone  recensendo.  Secuntur  haec  verba: 
An  quidf  tu  dicas ,  Marce,  quemadmodum  tibi  videtur 
fabula  Polemonis  descripta  ?  Dedi  locum  cum  Maio,  quem 
Naberus  secutus  est.  Codex  adedescripta.  Primum 
interpunctio  Maiana  quomodo  se  tueatur  nescio.  Nam_ 
que  an  quidf  alteram  interrogationem  hoc  quidem  loco 
proponi,  alteram  ex  praecedentibus  supplendam  esse 
docet:  utrum  opinio,  qua  Polemonis  fabula  enarranda 
philosophum  hyperatticum  exhibuisse  mihi  videor,  non 
fefellit  me  an  fefellit?  Atqui,  ut  locus  a  Maio  consti- 
tutus  est,  non,  ut  oportebat,  contrarium  quaeritur  eius 
rei,  quam  Fronto  adfirmaverat:  quaeritur,  quemadmodum 
Marco  fabula  illa  descripta  videatur.  Recto  igitur  iudicio 
Buttmannus  ut  en  quid  iudicas,  Marce  scriberetur  au- 
ctor  fuit.  Quamquam  en  Frontoniana  vox  non  est,  ut  ne 
Heindorfi  quidem  coniectura  ad  II.  5  pag.  30,  7  facta 
probari  possit.     Sed  restat  gravior  corruptela,  iu  qua 

sananda  rem  non  bene  egit  Fr.  Jacobsius,  cum  in  monstro 
illo  adedescripta  latere  putaret  ad  te  scripta.  Non  enim 
fabula  Polemonis  ad  Marcum  scripta  sed  in  senatu  reci- 
tata  est.  Quod  Naberus  posuit  a  me  scripta,  vocabula 
a  me  plane  supcrflua  sunt  et  a  codicis  scriptura  lon- 
gius  absunt.  Equidem  ita  emenclo:  Ecquid  —  tu  dicas 
Marce,  quemadmodum  tibi  videtur  —  fabula  Polemonis 
adaeque  descripta?  Gaudent  et  Marcus  et  Fronto  eius- 
modi  interpositionibus,  quarum  ut  unum  exemplum  idque 
proximum  adferam  II.  2  pag.  27,  22  legitur:  illa  alia 
epistula  tua..tanta  [me]  l)  voluptate  affecit,  ut  temperare 
non  potuerim  —  et  videris  tu  an  temere  fecerim  —  quin 
eam  ipsam  patri  meo  recitarem.  Interrogativum  ecquid 
compluries  apud  Frontonem  est;  unum  locum  adfero 
simillimum  ad  Verum  Imp.  II.  1  pag.  121,  17:  ecquid 
autem  pulchre  scripsisse  videtur?  de  quo  loco  postea 
disputabitur.  De  particula  adcteque  satis  erit  provocasse 
ad  M.  Hauptium  in  ind.  schol.  iterol.  1867  (Emenda- 
tiones  Frontonianae)  pag.  10  et  11.  Sopula  est  innumeris 
locis  a  Frontone  omittitur. 


*)  Pronomen,  quo  dubito  an  non  careri  possit,  >ftse  addidi. 
Quid  enim?  quocum  prius  quam  cum  patre  epistulam  illam \mmu- 
nicaret ,  quae  tanta  eum  voluptate  adfecerat?  Atqui  si  absolute, 
dicunt,  verbum  affecit,  positum  esset,  antequam  patri  recitaret,  cum 
aliis  communicatam  oportuit. 


(Reliqua  propediem  apiid  S.  Calvary  eiusque  Socium  Berolinenses  edentur.) 
Typis  Draegerianis  C.  Feichtii  Berolinensis. 

